**NAVODILA ZA IZPOLNJEVANJE OBRAZCA**

Zahtevek za vračilo davka od plačil uporabe premoženjskih pravic na podlagi določb mednarodne pogodbe o izogibanju dvojnega obdavčevanja dohodka je predpisan na podlagi 262. in 266. člena Zakona o davčnem postopku (Uradni list RS, št. 117/06) v povezavi s 130. členom Zakona o dohodnini (Uradni list RS, št. 117/06) in s 70. členom Zakona o davku od dohodkov pravnih oseb (Uradni list RS, št. 117/06).

Prejemnik plačil uporabe premoženjskih pravic predloži izpolnjen obrazec Finančni upravi Republike Slovenije. Za vsako izplačilo plačil uporabe premoženjskih pravic se predloži nov zahtevek.

Obrazec se izpolnjuje čitljivo, z velikimi tiskanimi črkami.

**1.** Prejemnik dohodka vpiše državo, s katero ima Republika Slovenija sklenjeno mednarodno pogodbo o izogibanju dvojnega obdavčevanja dohodka, ter člen in odstavek člena, na podlagi katerega vlaga zahtevek. V polje desno z X označi, ali se zahtevek nanaša na uveljavljanje nižje davčne stopnje (v tem primeru vpiše tudi davčno stopnjo) ali na oprostitev davka.

# 2. Podatki o prejemniku dohodka

Vpišeta se ime in priimek oziroma firma prejemnika plačil uporabe premoženjskih pravic. Fizična oseba vpiše podatke o prebivališču (naselje, ulica, hišna številka in pošta) in državo, katere državljan je. Če je prejemnik dohodka gospodarska družba ali druga pravna oseba ali združenje oseb po tujem pravu, se vpišeta sedež osebe in kraj njenega dejanskega upravljanja. Prejemnik dohodka vpiše državo, katere rezident je bil za davčne namene v času prejema dohodka (država, katere pristojni organ potrdi rubriko v 7. točki obrazca), in davčno ali drugo identifikacijsko številko. Podatek o tej številki ni obvezen. Kadar je prejemnik dohodka poslovna enota nerezidenta v Republiki Sloveniji, se to ustrezno označi z X v kvadratku pred besedo DA. V tem primeru se vpišejo naziv, sedež in dejavnost poslovne enote. Če poslovna enota nima sedeža, se vpiše samo njen kraj. Kadar prejemnik dohodka ni poslovna enota, se to označi z X v kvadratku pred besedo NE, pri čemer se desne rubrike ne izpolnjujejo.

**3. Podatki o plačniku plačil uporabe premoženjskih pravic (plačnik davka)**

Vpišejo se firma in pravno-organizacijska oblika ter sedež plačnika davka. Podatek o osnovnem kapitalu se vpisuje, kadar se uveljavlja vračilo davka na podlagi nižje davčne stopnje, ki je skladno z določbami mednarodne pogodbe pogojena z določeno udeležbo v kapitalu oziroma upravljanju plačnika. Vpiše se davčna številka plačnika.

# 4. Podatki o plačilih uporabe premoženjskih pravic, prejetih od plačnika, za katere se uporabi pogodba iz 1. točke

Z X se ustrezno označi, ali so plačila uporabe premoženjskih pravic prejeta na podlagi avtorske pravice ali na podlagi pravice industrijske lastnine ali na drugi podlagi. Vpiše se vrsta dohodka. Iz opisa mora biti razvidno, da gre za dohodek, za katerega veljajo ugodnosti iz mednarodne pogodbe. Vpiše se še delež, ki ga je imel prejemnik dohodka v plačniku (v %) v času prejema dohodka. Podatek o deležu se vpisuje, kadar se uveljavlja vračilo davka na podlagi nižje davčne stopnje, ki je skladno z določbami mednarodne pogodbe pogojena z določeno udeležbo v kapitalu oziroma upravljanju plačnika. Vpišejo se datum plačila (mm.dd.LLLL), znesek plačil uporabe premoženjskih pravic, znesek davka, ki ga je od dohodka izračunal, odtegnil in plačal plačnik davka, znesek davka, ki bi ga prejemnik moral plačati po mednarodni pogodbi, in znesek zahtevanega vračila davka, v eurih, zaokrožen na dve decimalni mesti.

# 5. Drugo

Vpišejo se drugi podatki.

**7.** Izpolni pristojni organ države, katere rezident je za davčne namene prejemnik plačil uporabe premoženjskih pravic.

**Priloge: \***Ustrezna priloga se priloži, če je višina udeležbe v kapitalu oziroma upravljanju družbe pogoj za uveljavljanje nižje davčne stopnje iz mednarodne pogodbe.